|  |  |  |
| --- | --- | --- |
| **ОПЕРАТИВНО ОБАВЕШТЕЊЕ** | | **ОАМ**  **Број: 02/2018**  **Датум издавања: 07.02.2018.** |
| **Наслов:** | **ОБНОВА ОВЛАШЋЕЊА ЗА ЛЕТЕЊЕ НА ТИПУ ИЛИ КЛАСИ ВАЗДУХОПЛОВА** | |

|  |
| --- |
| **На кога се примењује ОАМ:**  ☒ **Овлашћени центри за обуку (*АТО*)** |

Поштовани,

**FCL.740 Важење и обнова овлашћења за летење на класи и типу,** Правилника о летачком особљу, у тачки (а) дефинише период важења овлашћења за летење на типу или класи ваздухоплова, док се у тачки (б) наводи:

(б) Обнова. Ако је рок важења овлашћења за летење на класи и типу истекао, кандидат мора да:

1) заврши обуку освежења знања у одобреном центру за обуку (*АТО*), како би достигао ниво оспособљености потребан за безбедно летење на одговарајућој класи или типу ваздухоплова;

2) положи проверу стручности у складу са Додатком 9 овог анекса.

Прецизнија упутства за примену ове одредбе су дата у параграфу AMC1 FCL.740 (b)(1).

Под (с), поменутог параграфа, се наводи да би центар за обуку (АТО), након успешног завршетка обуке освежења знања, требао да кандидату изда сертификат или други документовани доказ, који се доставља надлежној ваздухопловној власти, уз азхтев за обнову важења овлашћења. Такође се наводи да би документа требао да садржи **опис програма обуке**.

У досадашњој пракси је утврђено да се одређени број центара за обуку не придржава ове одредбе, те је издавао докуменат са веома кратким и уопштеним информацијама о спроведеној обуци освежења знања.

У вези наведеног подсећамо на обавезу центара за обуку да у документу прецизно и детаљно наведу који обим обуке је извршен. На пример:

* **Информација о обиму теоријске обуке, са тачно наведеним темама;**
* **Информација о обиму практичне обуке, са наведеним вежбама и укупним временом летења.**

**Директорат цивилног ваздухопловства**

**Одељење ваздухопловног особља**